CELEX: 31992R1939
Language: el
Date: 1992-07-14 00:00:00
Title: Κανονισμός (ΕΟΚ) αριθ. 1939/92 της Επιτροπής της 14ης Ιουλίου 1992 για τροποποίηση του κανονισμού (ΕΟΚ) αριθ. 2921/90 περί χορηγήσεως ενισχύσεων για το αποκορυφωμένο γάλα το οποίο μεταποιείται για την παρασκευή καζεΐνης και καζεϊνικών αλάτων

Avis juridique important

|

31992R1939

Κανονισμός (ΕΟΚ) αριθ. 1939/92 της Επιτροπής της 14ης Ιουλίου 1992 για τροποποίηση του κανονισμού (ΕΟΚ) αριθ. 2921/90 περί χορηγήσεως ενισχύσεων για το αποκορυφωμένο γάλα το οποίο μεταποιείται για την παρασκευή καζεΐνης και καζεϊνικών αλάτων  

Επίσημη Εφημερίδα αριθ. L 196 της 15/07/1992 σ. 0017 - 0017 Φινλανδική ειδική έκδοση: Κεφάλαιο 3 τόμος 43 σ. 0091  Σουηδική ειδική έκδοση: Κεφάλαιο 3 τόμος 43 σ. 0091 

ΚΑΝΟΝΙΣΜΟΣ (ΕΟΚ) αριθ. 1939/92 ΤΗΣ ΕΠΙΤΡΟΠΗΣ  της 14ης Ιουλίου 1992  για τροποποίηση του κανονισμού (ΕΟΚ) αριθ. 2921/90 περί χορηγήσεως ενισχύσεων για το αποκορυφωμένο γάλα το οποίο μεταποιείται για την παρασκευή καζεΐνης και καζεϊνικών αλάτωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 816/92 (2), και ιδίως το άρθρο  11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 756/70 της Επιτροπής της 24ης Απριλίου 1970 περί χορηγήσεως ενισχύσεων στο αποκορυφωμένο γάλα το οποίο μεταποιείται για την παρασκευή καζεΐνης και καζεϊνικών αλάτων (3) έχει καταργηθεί από τον κανονισμό (ΕΟΚ) αριθ. 2921/90  της Επιτροπής (4), όπως τροποποιήθηκε από τον κανονισμό (ΕΟΚ) αριθ. 1768/91 (5)- ότι έχουν θεσπιστεί ορισμένες ειδικές διατάξεις προκειμένου να διευκολυνθεί η αποδέσμευση των εγγυήσεων που έχουν συσταθεί από την 1η Μαρτίου 1989, δυνάμει του άρθρου 4  παράγραφος 1 του κανονισμού (ΕΟΚ) αριθ. 756/70- ότι δεν ήταν μέχρι σήμερα δυνατόν να ρυθμιστούν όλοι οι σχετικοί φάκελοι για λόγους που δεν εξαρτώνται από τους εν λόγω εμπορευομένους- ότι πρέπει, ως εκ τούτου, να προβλεφθεί η παράταση των προθεσμιών που  προβλέπονται στο άρθρο 28 του κανονισμού (ΕΟΚ) αριθ. 2220/85 της Επιτροπής της 22ας Ιουλίου 1985 για τον καθορισμό κοινών λεπτομερειών εφαρμογής του καθεστώτος των εγγυήσεων για τα γεωργικά προϊόντα (6), όπως τροποποιήθηκε τελευταία από τον κανονισμό  (ΕΟΚ) αριθ. 3745/89 (7), προκειμένου να αποφευχθεί η αδικαιολόγητη απώλεια εγγυήσεων-  ότι το άρθρο 2 παράγραφος 1 του κανονισμού (ΕΟΚ) αριθ. 2921/90 καθορίζει την ενίσχυση για το αποκορυφωμένο γάλα που μεταποιείται σε καζεΐνη ή σε καζεϊνικά άλατα- ότι λαμβανομένης υπόψη της εξελίξεως της αγοράς των προϊόντων αυτών αφενός, και εκείνης του  αποκορυφωμένου γάλακτος σε σκόνη αφετέρου, πρέπει να μειωθεί η εν λόγω ενίσχυση-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2921/90 τροποποιείται ως εξής:  1. στο άρθρο 2 παράγραφος 1, το ποσό "7,94 Ecu" αντικαθίσταται απότο ποσό "7,00 Ecu"-  2. στο άρθρο 6 προστίθεται το ακόλουθο εδάφιο:  "Μετά από αίτηση των ενδιαφερομένων, οι προθεσμίες των δώδεκα μηνών και τριών ετών που προβλέπονται στο άρθρο 28 του κανονισμού (ΕΟΚ) αριθ. 2220/85 είναι δυνατόν να καθορίζονται σε 18 μήνες και 42 μήνες αντιστοίχως."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ωστόσο στο άρθρο 1:  - το σημείο 1 εφαρμόζεται από τις 20 Ιουλίου 1992,  - το σημείο 2 εφαρμόζεται από την 1η Οκτωβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 86 της 1. 4. 1992, σ. 83. (3) ΕΕ αριθ. L 91 της 25. 4. 1970, σ. 28. (4) ΕΕ αριθ. L 279 της 11. 10. 1990, σ. 22. (5) ΕΕ αριθ. L 158 της 22. 6. 1991, σ. 49. (6) ΕΕ αριθ. L 205 της 3. 8.  1985, σ. 5. (7) ΕΕ αριθ. L 364 της 14. 12. 1989, σ. 54.